﻿ „Minunat este Dumnezeu întru sfinţii Săi, Dumnezeul lui Israel” Purdă Grigore, Drăgăşani, Vâlcea În iarna anului 2000 am mers la părintele Ghelasie în urma unei decepţii în dragoste, vorba vine Mă certasem cu prietena mea, iar eu nu găseam nici o rezolvare Vreau să spun că nu ştiam nici cine era Părintele, nici despre faima ascetică a locurilor, dar simţeam o mare chemare înspre aceste locuri şi simţeam în inima mea şi în cugetul meu că aici şi numai aici se află rezolvarea mea Pe undeva, adevărul e altul: una căutam eu, peste altceva am dat De cum am sosit, ne întreabă un părinte pentru ce am venit Eu îi spun în mare despre ce este vorba şi părintele însărcinat cu primirea de oaspeţi îmi spune scurt: „La spovedanie la părintele Ghelasie!” „Spovedanie” – cuvânt care nu prea ştiam ce înseamnă, dar care mă liniştea oarecum În fine, trec peste stilul avvei la spovedit: scurt, sec şi la obiect – bărbăteşte într- un cuvânt Ceea ce m-a impresionat a fost gestul avvei de închinare la sfârşit pe capul meu aflat sub epitrahil (care era foarte tocit de mulţimea capetelor celor aflaţi sub el la Sf Spovedanie) Nu a fost presărat ca şi prin punctare, cum fac majoritatea preoţilor, ci parcă (nu parcă, ci aievea) a adus de undeva din înaltul cerului lumină, mi-a tăiat capul în patru şi în secunda aia, în momentul acela m-au cuprins în 30 secunde „33 000” grade Celsius Transpirasem, cred, câteva kilograme A făcut acest gest nu presărat, repet, ci cu toată muchia palmei, apăsat şi îndesat, de parcă voia să taie tot răul din rădăcină A simţit avva că se e ceva grav înlăuntrul meu şi se dă o mare luptă Dar în acelaşi timp am simţit şi o mare uşurare Iar spre sfârşit, după ce mi-a dat dezlegare, îmi zice: „Lasă-te de ea” Dar eu, încăpăţânat cum sunt, zic în mintea mea, „ce ştie bă, boşorogul ăsta”, şi-mi mai zic iarăşi în minte: „zic ca el şi fac ca mine” La care se aude vocea Avvei, detonatoare: „Lasă-te bă de ea!” Ştia că mă durea când zicea asta, aşa că tot el mi-a spus consolator: „Lasă, bă tată, că mai sunt fete”, şi asta mă liniştea A trebuit să spună Avva a treia oară „Lasă-te, bă”, la care şi acum, după atâţia ani mă gândesc, cum a putut un boţ de om de 10-15 kg să strige atât de tare la mine, căci numai din suflul vorbei am sărit 20-25 de cm şi am dat cu umărul în tocul de la chilie Avva ştia că era o mare luptă în mine, şi acum, mai pe urmă, am realizat că datorită rugăciunii sale am ajuns la Sf Mănăstire a Frăsineilor Despre faptul că era văzător cu duhul nu mai are rost să spun, altfel ce căutam eu în ianuarie 2000, de unul singur mergând pe cărarea ce duce la Sf Mănăstire Aşa cum a zis şi părintele Paul, duhovnicul meu actual: „Bă frate Grigore, rugăciunea părintelui ne-a adus pe aici, nu noi l-am căutat pe el” Şi aşa este Cred că duhul avvei colinda prin toată ţara asta Românească, iar pe cei cu tendinţe suicidale, aşa ca mine, cel decepţionat, ne-a chemat la el pentru îndrumare şi pentru a ne arăta calea cea dreaptă Ar fi multe de spus, dar nu îşi au rostul şi nici timpul pentru a monopoliza şi pe alţii poate cu lucruri care s-au mai spus Am mai fost o a doua oară la spovedanie la Avva prin 2003, cu trei luni înainte de a trece la Domnul Era grav bolnav datorită păcatelor noastre pe care ni le lua asupra sa, ştiind că nu suntem în stare să le ducem şi nici nu vroiam Pe drum, împreună cu alţi tovarăşi, fumasem Cum intru în chilie, avva zice: „Phu, phu, ca dihorul miroşi a tutun, fumaşi”, la care eu umilit, ce să mai zic: „Fumez, părinte” După nici o jumătate de an, un lucru era cert, puteam să las ţigările fără nici cel mai mic efort (nu e şi asta un dar?) Până atunci nu puteam, semn că avva s-a rugat pentru mine; dar nu mi-a făcut nici cea mai vagă urmă de morală, decât oarecum: „să le laşi bă, să le laşi” Decât l-am auzit, ca pentru sine, cum se ruga în taină pentru mine lui Dumnezeu şi Sfintei sale Maici, ca eu să mă pot vindeca de patima asta Şi acum, Slavă lui Dumnezeu, căci cu ajutorul Lui, prin rugăciunile Părintelui, am renunţat la această perversă, prostească şi împuţită patimă La această a doua spovedanie petrecută în Săptămâna Luminată după Sfânta Înviere din primăvara anului 2003, eu m-am dus ca pentru mine, dar s-a întâmplat alt fapt Aşa era la Avva, unde dădeai şi unde crăpa Eu încep, am făcut aia, aia şi aia, la care Avva zice: „lasă bă tăticule asta, ai nepoţi?”, la care eu răspund: „am, avva, doi” Atunci avva îmi zice: „Bă, să le spui să mânce aia, aia şi aia, că la voi în neam e drac puternic şi, dacă nu faci asta, o să fie rău” I-am spus sorei mele, despre ai cărei copii era vorba, iar faptul că ea a ascultat ce i- am spus de la avva al meu i-a fost de folos Nepoţica a intrat printre primii la facultate, iar nepotul, tot printre primii, la un liceu din oraş Eu nu eram pe atunci în relaţii bune cu sora şi cumnatul meu, iar în momentul în care avva mi-a zis să le spun asta părinţilor copiilor, adică sorei mele, mie mi-a fost cam ruşine să-i spun că sunt certat şi nu prea vorbesc cu ea; că nu e o persoană prea duhovnicească şi poate nu o să mă asculte sau poate o să mă ia în râs La care avva, fiind văzător cu duhul, a zis: „Bă, tu zi-le că am zis eu” Asta da putere în cuvânt După ce m-am întors din Sf Mânăstire, m-am tot codit vreo două-trei săptămâni să- i spun sorei mele, dar la un moment dat mi-am luat inima în dinţi şi m-am dus la ea la serviciu Menţionez faptul că sora mea e oarece şefă cu cazurile sociale la Oficiul Plasării Forţei de Muncă din oraşul Drăgăşani, deci un om cu oarecare pretenţii de intelectual! Am intrat la ea la servici şi am început: „Bă soru-mea, tu ştii că eu mai merg prin Mânăstiri şi acolo am un duhovnic care mi-a zis ” În secunda următoare, sora mea căuta disperată pix şi hârtie ca să noteze ce mi-a zis părintele Nici nu a mai trebuit să-i mai zic că a spus părintele asta Numai ce a auzit că părintele mi-a zis să mănânce copiii aia şi aia, a ascultat orbeşte Asta Da, zic şi eu, putere în Cuvânt Aşa avea Avva, aşa e şi acum, şi aşa o să fie şi- n veci Cuvintele Avvei Ghelasie dăinuiesc mai mult decât statuile şi au putere oriunde şi în orice loc 